রাজস্থান সরকারের এই সিদ্ধান্ত ঘোষণার পর পশ্চিমবঙ্গ–সহ বিভিন্ন রাজ্যে পেট্রোপণ্যের ওপর ভ্যাট কমানোর দাবি জোরদার হয়েছে। রাজস্থানে পেট্রোলের ওপর ভ্যাট ছিল ৩০ শতাংশ। যা কমে হয়েছে ২৬ শতাংশ। ডিজেলের ওপর ভ্যাট ছিল ২২ শতাংশ। যা কমে রয়েছে ১৮ শতাংশ। রাজস্থানের হনুমান গড় জেলার রাওয়াতসরে ‘‌গৌরব যাত্রা’‌ চলার সময় এই সিদ্ধান্তের কথা জানান রাজ্যের মুখ্যমন্ত্রী বসুন্ধরা রাজে। পেট্রোল ও ডিজেলের ওপর থেকে রাজস্থান সরকারের ভ্যাট কমানোর সিদ্ধান্তের জেরে পেট্রোল ও ডিজেলের দাম কমেছে লিটার পিছু প্রায় ২.৫০ টাকা করে। তবে এর জন্য রাজ্যের কোষাগারের প্রায় ২ হাজার কোটির ক্ষতি হবে বলে জানিয়েছেন মুখ্যমন্ত্রী। তাঁর সরকারের সিদ্ধান্তে রাজ্যের মানষ সবাই উপকৃত হবেন বলে জানিয়েছেন মুখ্যমন্ত্রী। এদিকে, পাঞ্জাব সরকারও পেট্রোল ডিজেলের ওপর এক শতাংশ করে ভ্যাট কমাতে পারে বলে জানা গিয়েছে। বিদ্যজনেদের একাংশের অভিমত , কোনো মতেই বিজেপি সরকারের উচিত নয় মানুষের ধৈয্যের পরীক্ষা নেয়া ।কারণ সাধারণ মানুষ যদি একবার খেপে যায়, তাহলে ভয়ানকস্থিতির সৃষ্টি হয় ।যেটা কারুর পক্ষেই ভালো হবেনা , বিজেপির পক্ষে তো একেবারে নয় ।